ইত্যবসরে আমেরিকা অবশ্য প্রচণ্ড রণবাদ্য বাজাতে শুরু করেছে। প্রেসিডেন্ট ট্রাম্পের নিরাপত্তা উপদেষ্টা জেনারেল ম্যাক মাস্টার ব্রিটেনের সেনা কর্মকর্তাদের জানিয়েছেন, উত্তর কোরিয়ার পরমাণু স্থাপনাগুলো কোথায় তা খুঁজে বের করতে মার্কিন গোয়েন্দা সংস্থাগুলো সক্ষম হয়েছে। মিসাইল হামলা চালিয়ে তারা যে সেগুলো ধ্বংস করতে সক্ষম সে সম্পর্কে কোনো সন্দেহ নেই। ব্রিটেনের আশঙ্কা, এই হামলার পরিণতি হবে ভয়াবহ। উত্তর কোরিয়া প্রতিশোধ গ্রহণের জন্য দক্ষিণ কোরিয়ায় অনুরূপ মিসাইল হামলা চালাতে পারে।